আমজাদ বলেন, ছেলে আরিফুল ইসলাম রাজু (১৮) এইচএসসি পরীক্ষা দিবে। আমি পুড়ে হাসপাতালে, আয় রোজগার বন্ধ। ছেলেটার লেখাপড়া এখন বন্ধ হতে যাচ্ছে। ২৮ নভেম্বর পুরনো ঢাকার শ্যামবাজার থেকে তাগাদার টাকা নিয়ে বাসে করে কাওরান বাজার ফিরছিলেন আমজাদ। জয়পুরহাট জেলার পাঁচবিবি উপজেলার বালিঘাটা গ্রামে তার বাড়ি। সংবাদ পেয়ে স্ত্রী পর দিন ঢাকায় স্বামীর কাছে ছুটে আসেন। স্ত্রী বিউটি বেগম বলেন, তার স্বামী একমাত্র উপার্জনক্ষম ব্যক্তি। এখন তার সংসারে আর্থিক অনটন লেগেছে। সামনে দিন কিভাবে কাটবে একথা বলতে বলতে তিনি কান্নায় ভেঙ্গে পড়েন।